|  |
| --- |
| +\*xfs\*pvs\*lsu\*cvA\*xBj\*tds\*dwj\*yxi\*ctk\*CcE\*pBk\*- +\*yqw\*BjB\*Ddz\*ywu\*ugB\*dzb\*Adx\*ubr\*tnl\*jus\*zew\*- +\*eDs\*lyd\*lyd\*lyd\*lyd\*wro\*qCy\*tyn\*bvE\*Ayo\*zfE\*- +\*ftw\*urA\*Bqk\*ssf\*vmk\*BBE\*xxC\*lrb\*xFw\*gba\*onA\*- +\*ftA\*tbg\*CDu\*zil\*xBB\*idy\*yni\*xBB\*yal\*jfs\*uws\*- +\*xjq\*zFm\*cky\*Clw\*nyu\*qns\*nyt\*bCD\*zdv\*rCw\*uzq\*- |

|  |
| --- |
|  |



REPUBLIKA HRVATSKA

LIČKO-SENJSKA ŽUPANIJA

GRAD OTOČAC

KLASA: 402-07/25-01/4

URBROJ: 2125-2-03-25-2

Otočac, 28.07.2025.

Na temelju članka 59. Statuta Grada Otočca („Službeni vjesnik Grada Otočca“ broj 9/21) i Odluke o sufinanciranju troškova smještaja i prehrane učenika srednjih škola u učeničkim domovima za šk. god. 2025./2026., Gradonačelnik Grada Otočca, raspisuje

**JAVNI POZIV**

**za sufinanciranje troškova smještaja i prehrane učenika srednjih škola u**

**učeničkim domovima za šk. god. 2025./2026.**

**PREDMET JAVNOG POZIVA**

Raspisuje se javni poziv za sufinanciranje troškova smještaja i prehrane učenika srednjih škola u učeničkim domovima za školsku godinu 2025./2026.

**PRIHVATLJIVI KORISNICI**

Prihvatljivi korisnici su učenici koji su u školskoj godini 2025./2026. upisali i redovito pohađaju srednju školu na području Republike Hrvatske, bez obzira na njihov socijalni status, pod uvjetima koji moraju biti ispunjeni kumulativno i to:

* da učenik ima prebivalište na području Grada Otočca i
* da barem jedan od njegovih roditelja odnosno skrbnika ima prebivalište na području Grada Otočca na dan donošenja Odlukeo sufinanciranju troškova smještaja i prehrane učenika srednjih škola u učeničkim domovima za šk. god. 2025./2026.

**PRIHVATLJIVI TROŠKOVI**

Prihvatljivi troškovi koji se sufinanciraju su:

- trošak smještaja i prehrane učenika srednjih škola u učeničkom domu.

**IZNOS SUFINANCIRANJA**

Grad će sufinancirati trošak smještaja u iznosu od 41,81 eura mjesečno. Sredstva za sufinanciranje troškova smještaja osiguravaju se u Proračunu Grada Otočca.

**NAČIN PODNOŠENJA ZAHTJEVA**

Uz Zahtjev se prilaže sljedeća obavezna dokumentacija:

* potvrda o upisu učenika u srednju školu,
* preslika ugovora o smještaju u dom,
* izjava da učenik ne ostvaruje drugu subvenciju,
* dokaz o prebivalištu učenika *(preslika osobne iskaznice ili Uvjerenje o prebivalištu)*,
* dokaz o prebivalištu roditelja odnosno skrbnika,
* preslika kartice žiro računa na ime učenika.

Rok za dostavu zahtjeva je završno do **30. rujna 2025. godine.**

Prijave odnosno popunjeni Zahtjev s prilozima dostavlja se u zatvorenoj omotnici poštom ili osobnom predajom na adresu do navedenog roka:

**Grad Otočac, Kralja Zvonimira 10, 53220 Otočac** *uz naznaku* ***„JP - učenički domovi 2025./2026.“***

**Zahtjevi podneseni nakon roka neće se razmatrati.**

Gradonačelnik

Goran Bukovac, dipl. pol.